text: हाँ अलग -अलग नाम भले हुवैं तिउहार कै , मसलन तकरीबन यही समय ( यकाध दिन आगे पीछे) जम्मू, हरियाणा, पंजाब मा ‘लोहड़ी’ मनाई जात है , गुजरात औ महाराष्ट्र मा यहिका ‘हडगा ‘ के रूप मा मनावत हैं, असम कै उल्लास ‘बिहू’ के रूप मा सामने आवत है , बंगाल कै ‘गंगासागर कै मेला’ तौ बेजोड़ होबै करत है , तमिलनाडु मा ‘पोंगल’ अउर आन्ध्र मा ‘उगादी’ के मनावै कै जोरसोर से चलन अहै,छत्तीसगढ़ मा यहिका ‘खिचड़ी अउर तिलगुझिया के तिहार’ के तौर पै मनावत हैं सब, उत्तर प्रदेस बिहार, मध्य प्रदेस आदि जगहन ‘खिचडी’ ही मुख्य रूप से कहा जात है ई तिउहार, उत्तराँचल मा ‘घुघुतिया या कालाकौवा’ कै चलन अहै, बुंदेलखंड मा ‘सुकरात’ कहत हैं … यहितरह भारत के विभिन्न भागन मा ई परब मनावा जात है ।